Ақтөбеде тапшы мамандарды даярлауға бөлінген грант иелерінің тізімі шықты
DATE: 03:17, 15 Тамыз 2023 | GMT +5
TITLE: Ақтөбеде тапшы мамандарды даярлауға бөлінген грант иелерінің тізімі шықты
URL: https://kaz.inform.kz/news/aktobede-tapshy-mamandardy-dayarlauga-bolingen-grant-ielerinin-tizimi-shykty_a4101154/
META: DATE: 03:17, 15 Тамыз 2023 | GMT +5
TOTAL WORDS: 103
AUTHOR(S):
TEXT: Бүгін Ақтөбе облысы әкімі Ералы Тоғжановтың төрағалығымен 2023-2024 жаңа оқу жылына жергілікті бюджет қаражаты есебінен жоғары білімі бар мамандарды даярлауға грант тағайындау бойынша комиссия отырысы өтіп, білім гранты иегерлері анықталды. Өңірде сұранысқа ие мамандықтарға бөлінген 38 орынға жалпы 63 үміткер құжат тапсырды. Игерілмей қалған грант орындарын конкурстары жоғары және қажеттілігі бар мамандықтарға қосымша бөлу ұсынылды. Жергілікті атқарушы органның мемлекеттік тапсырысы бойынша жоғары оқу орнын бітірген маман кадр тапшылығы орын алған облыстағы кез келген жерге барып, келісімшарт негізінде 5 жылдан кем емес уақыт жұмыс істеуі қажет. 38 грант иесінің тізімі мына сілтемеде жарияланған. Олар көрсетілген жоғары оқу орындарына 25 тамызға дейін құжат тапсыруы керек
